ANAN ออกหุ้นกู้ 2 พันลบ.อายุ 3 ปี ดอกเบี้ย 3.50% เสนอขายรายใหญ่ 3-5 ต.ค.นี้
ANAN ออกหุ้นกู้ 2 พันลบ. อายุ 3 ปี ดอกเบี้ย 3.50% ต่อปี เสนอขายสถาบัน-รายใหญ่ 3-5 ต.ค.นี้ โดยมีธนาคารกสิกรไทย และธนาคารกรุงไทย เป็นผู้จัดการการจัดจำหน่ายหุ้นกู้
5 ก.ย. 2560

บริษัท อนันดา ดีเวลลอปเม้นท์ จำกัด (มหาชน) หรือ ANAN เปิดเผยว่า บริษัทยื่นแบบแสดงรายการข้อมูลเพื่อเสนอขายหุ้นกู้ของบริษัทครั้งที่ 5/2560 ครบกำหนดไถ่ถอนปี พ.ศ.2563 จำนวนเสนอขาย 2,000,000 หน่วย คิดเป็นมูลค่า 2,000 ล้านบาท มูลค่าที่ตราไว้หน่วยละ 1,000 บาท ราคาเสนอขายหน่วยละ 1,000 บาท อัตราดอกเบี้ยคงที่ร้อยละ 3.50 ต่อปี ชำระดอกเบี้ยทุกๆ 3 เดือน ตลอดอายุหุ้นกู้
โดยบริษัทจะเปิดขายหุ้นกู้ดังกล่าวในช่วงวันที่ 3-5 ต.ค.ให้กับผู้ลงทุนสถาบันและรายใหญ่ โดยมีธนาคารกสิกรไทย และธนาคารกรุงไทย เป็นผู้จัดการการจัดจำหน่ายหุ้นกู้
ทั้งนี้ บริษัท ทริสเรทติ้ง จัดอันดับความน่าเชื่อถือของหุ้นกู้ที่ BBB แนวโน้มอันดับเครดิต Stable